121 



b) O a doua formă care se întâlneşte foarte des în apele noastre este 

 un Crap gros cu capul şi corpul până la începutul dorsalei normal, însă de 

 aici înainte scurtat şi cu solzii mult mai mici. Acest peşte, deşi de altfel 

 e gras şi bine făcut, este un caz patologic. Spre a mă putea convinge l-am 

 fotografiat cu razele Rontgen şi am putut vedea că un număr din verte- 

 brele sale posterioare sunt lipite între ele. Acest Crap deci are un fel de 

 scolioză provenită probabil dintr'un traumatism din tinereţe. Acest caze foarte 

 frecuent şi pescarii îl consideră ca o specie diferită. 



O serie de alte monstruozităţi foarte interesante le întâlnim adeseori 

 la crapii din apele noastre, ca d. ex. crapii bocşi cu gura închisă 

 complet, având numai o mică gaură pe unde intră apa, crapi cărora 

 le lipseşte cu totul caudala sau chiar intreaga parte posterioară a corpului, 

 crapi cu abdomenul întors aproape în spirală, diferite alte monstruozităţi 

 cefalice, etc. Descrierea pe larg a tuturor acestor monstruozităţi, deşi foarte 

 interesante, nu-şi poate avea locul în această lucrare; din figurile însă 

 din Tab. IX se pot vedea formele cele mai principale pe cari le întâlnim 

 precum şi scheletele unora din ele. 



2. Gen. Carassius Nilsson. 



Solzii mari. Aripioara dorsală cu baza lungă, cu 3 — 4 spini, din 

 cari ultimul foarte puternic şi dinţat la partea sa posterioară şi cu 

 mai mult decât 9 radii moi. Anala scurtă cu 3 spini, din cari ultimul 

 dinţat şi cel mult cu 7 radii moi. Gura terminală cu buzele înguste 

 şi fără mustăţi. De fiecare parte cate 4 dinţi faringieni aşezaţi pe 

 câte o singură serie 4 — 4, cei 3 din urmă fiind lăţiţi în formă de 

 lopată şi având coroana dreaptă cu o singură scobitură pe ea. 



Din acest gen nu trăeşte în apele Europei decât o singură specie. C. 

 vulgaris, reprezentată prin mai multe varietăţi şi în timpul din urmă o 

 specie adusă din China, G. auratus L., care s'a aclimatat prin unele din 

 apele europene. 



Sp. Carassius vulgaris Ni/s. Cazacuda. 



Tab. IX. Fig. 46. 



Caractere specifice: Gura mică cu buze^ înguste. Spinul cel 

 mare dela începutul aripioarelor dorsală şi anală ceva mai 

 subţire şi mai fin dinţat. Caudala numai puţin scobită. 



